误马曲
郎骑白马若练带，青绒作缰玉为辔。别时马前细属目，郎心或改马色在。太行山头烟雾深，马色亦似游人心。终日出门望白马，浮云细草何阴阴。占鸡卜响皆不定，鬼神那识杨花性。思君白发千丈生，兰花无香藕花病。人生不如燕子飞，朝衔青虫傍垒归。侬家花落叶满树，郎骑白马西家去。
主题：战争
情感：想家